Saïd Aouita
Store norske leksikon,Sport og spill,Friidrett,Løp
Saïd Aouita er en marokkansk friidrettsutøver som spesialiserte seg på mellomdistanseløp og langdistanseløp. Han ble både olympisk mester og verdensmester på 5000 meter og tok også mesterskapsmedaljer på 800 og 1500 meter.
Aouita tok sin første VM-medalje med bronse på 1500 meter i Helsingfors i 1983. På 5000 meter ble han så olympisk mester i Los Angeles i 1984 og verdensmester i Roma i 1987. Sin siste mesterskapsmedalje tok han i Seoul i 1988 med OL-bronse på 800 meter. Innendørs ble han verdensmester på 3000 meter i 1989.Aouita har tre totalseirer i IAAF Grand Prix (1986, 1988, 1989). Verdensrekorder Aouita satte i alt fem verdensrekorder utendørs. Han holdt rekorden på 5000 meter fra 1985 til 1994 og var ubeseiret på distansen fra 1979 til 1989. Han satte først rekord med 13.00,40 på Bislett i 1985. I Roma satte han i 1987, før VM samme sted, sin andre rekord med 12.58,39 og ble førstemann under 13 minutter på distansen. Han satte i Berlin i 1985 også rekord på 1500 meter med 3.29,46 og i Köln i 1989 rekord på 3000 meter med 7.29,45. Begge rekordene stod til 1992. Den siste rekorden kom på 2000 meter i Paris med 4.50,81. Les mer i Store norske leksikon friidrett olympiske mestere i friidrett, menn utvikling av verdensrekordene i friidrett